เอสเธอร์ เปิดซิงโชว์สกิลทำคุกกี้ครั้งแรก เบิร์ธเดย์ สน ยุกต์ ใน เล่ห์เกมรัก
มาถึงฉากที่ต้องทำเอานางเอกสาว เอสเธอร์ สุปรีย์ลีลา ที่มาในบทของ ณิชา ต้องปาดเหงื่อ เมื่อต้องเข้าครัวเปิดเตา โชว์สกิลการทำขนมคุกกี้ครั้งแรก เรียกว่างานนี้จะได้เห็นภาพน่ารักๆ ของสาวเอสเธอร์กันอย่างแน่นอน เพราะลีลาท่าทางตั้งใจ และพยายามทำคุกกี้แบบสุดฝีมือ เพื่อเอาไปให้ พลอย กับ โต้ง ที่บ้านล้อมรักได้ชิม พร้อมถือโอกาสให้พลอยนำแฟ้มประวัติของลัคกี้มาให้ เพราะอยากจะตรวจสอบอะไรบางอย่างสำหรับเบื้องหลังฉากนี้ กว่าจะได้ภาพน่ารักๆ มุมใสๆ ของสาวเอสเธอร์มานั้น ก็เล่นเอาเหนื่อยเลยทีเดียว ฉากนี้จึงจัดว่าเป็นฉากสุดหินของนางเอกสาวเลยก็ว่าได้ เพราะในความเป็นจริงแล้วเอสเธอร์ทำอาหารไม่เป็น และไม่เคยเข้าครัวแบบจริงจังขนาดนี้มาก่อนเลย ทำให้ก่อนถ่ายทำจริงเจ้าตัวต้องมีการเตรียมตัว และเรียนรู้วิธีการต่างๆ ในการทำขนม ซึ่งเอสเธอร์เองก็พยายามเรียนรู้อย่างเต็มที่ และตั้งใจถ่ายทอดอย่างสุดความสามารถ เพื่อให้ฉากนี้ออกมาอย่างสมบูรณ์แบบที่สุด ทุกคนเลยได้เห็นภาพน่ารักๆ ของ ณิชา ที่กำลังทำคุกกี้อย่างตั้งใจ ที่สำคัญในวันที่ถ่ายทำฉากนี้ตรงกับวันเกิด หนุ่มสน-ยุกต์ แถมงานนี้ ผู้กำกับฯ ก็ได้ร่วมมือกับสาวเอสเธอร์วางแผนกันทำเซอร์ไพรส์วันเกิดหนุ่มสน ทำให้บรรยากาศกองถ่ายละครเล่ห์เกมรักในวันนี้เต็มไปด้วยความน่ารักของทุกๆ คนเลยจ้าติดตามฉากน่ารักเหล่านี้ได้ในละคร เล่ห์เกมรัก วันพุธที่ 5 สิงหาคม นี้ เวลา 21.30 น. ทางพีพีทีวี ช่อง 36อ่านเรื่องย่อนิยายไทยรัฐทุกเรื่อง >> คลิกที่นี่
ลีลาท่าทางตั้งใจ และพยายามทำคุกกี้แบบสุดฝีมือ เพื่อเอาไปให้ พลอย กับ โต้ง ที่บ้านล้อมรักได้ชิม พร้อมถือโอกาสให้พลอยนำแฟ้มประวัติของลัคกี้มาให้ เพราะอยากจะตรวจสอบอะไรบางอย่าง
เล่ห์เกมรัก,นิยาย,เอสเธอร์ สุปรีย์ลีลา,ทำขนมคุกกี้,ละคร